ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องกำหนดลักษณะและประเภทของกิจการกระจายเสียงและกิจการโทรทัศน์ ด้วยพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ กำหนดให้คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติมีอำนาจกำหนดลักษณะและประเภทของกิจการกระจายเสียง กิจการโทรทัศน์และกิจการโทรคมนาคมอาศัยอำนาจตามความในมาตรา ๒๗ (๓) (๒๔)แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๔ และมาตรา๗ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงออกประกาศไว้ ดังต่อไปนี้ข้อ ๑ ในประกาศนี้การให้บริการโครงข่ายกระจายเสียงหรือโทรทัศน์ หมายความว่าการให้บริการระบบการเชื่อมโยงของกลุ่มเครื่องส่งหรือถ่ายทอดสัญญาณเสียงหรือภาพที่ใช้ในการส่งข่าวสารสาธารณะหรือรายการจากสถานีไปยังเครื่องรับไม่ว่าจะโดยสื่อตัวนำที่เป็นสาย คลื่นความถี่ แสงคลื่นแม่เหล็กไฟฟ้าหรือสื่อตัวนำอื่นใดการให้บริการสิ่งอำนวยความสะดวกด้านกระจายเสียงหรือโทรทัศน์ หมายความว่า การให้บริการโครงสร้างพื้นฐานหรือสิ่งอำนวยความสะดวกเพื่อการให้บริการกิจการกระจายเสียงหรือกิจการโทรทัศน์ไม่ว่าจะเป็น ที่ดิน อาคาร สิ่งปลูกสร้าง เสา ระบบสาย สายอากาศ ท่อหรือสิ่งอื่นใดตามที่คณะกรรมการกำหนดการให้บริการกระจายเสียงหรือโทรทัศน์ หมายความว่าการให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆ ได้ ไม่ว่าจะส่งโดยผ่านระบบคลื่นความถี่ ระบบสาย ระบบแสง ระบบแม่เหล็กไฟฟ้าหรือระบบอื่น ระบบใดระบบหนึ่งหรือหลายระบบรวมกันหรือการให้บริการอื่นทำนองเดียวกันที่คณะกรรมการกำหนดให้เป็นกิจการกระจายเสียงหรือกิจการโทรทัศน์การให้บริการแบบประยุกต์[๑] หมายความว่าการให้บริการข้อมูล การให้บริการสื่อประสม หรือการให้บริการอื่นทำนองเดียวกันที่ผ่านทางการให้บริการกระจายเสียงหรือโทรทัศน์หรือการให้บริการโครงข่ายกระจายเสียงหรือโทรทัศน์และให้รวมถึงการให้บริการสำรวจความนิยมในกิจการกระจายเสียงหรือโทรทัศน์ ไม่ว่าจะมีการเรียกเก็บค่าบริการค่าธรรมเนียม หรือค่าใช้จ่ายอื่นใดหรือไม่ก็ตาม ทั้งนี้ ไม่รวมถึงการให้บริการโทรคมนาคมคณะกรรมการ หมายความว่าคณะกรรมการกิจการกระจายเสียงและกิจการโทรทัศน์ข้อ ๒เพื่อให้การกำหนดลักษณะของกิจการกระจายเสียง และกิจการโทรทัศน์ เป็นไปโดยสอดคล้องกับสภาพความเป็นจริงและพัฒนาการของเทคโนโลยีกิจการกระจายเสียง และกิจการโทรทัศน์จึงกำหนดลักษณะของการประกอบกิจการกระจายเสียง และกิจการโทรทัศน์ สี่ลักษณะดังนี้๒.๑ การให้บริการโครงข่ายกระจายเสียงหรือโทรทัศน์๒.๒ การให้บริการสิ่งอำนวยความสะดวกด้านกระจายเสียงหรือโทรทัศน์๒.๓ การให้บริการกระจายเสียงหรือโทรทัศน์๒.๔ การให้บริการแบบประยุกต์ข้อ ๓การให้บริการกระจายเสียงหรือโทรทัศน์ ให้มีสองรูปแบบดังนี้๓.๑การให้บริการกระจายเสียงหรือโทรทัศน์ที่ต้องขอรับการจัดสรรคลื่นความถี่มีสามประเภท ดังนี้๓.๑.๑ บริการสาธารณะ ได้แก่บริการที่มีวัตถุประสงค์เพื่อบริการสาธารณะ แบ่งเป็นสามประเภท ดังนี้๓.๑.๑.๑ บริการสาธารณะประเภทที่หนึ่ง๓.๑.๑.๒ บริการสาธารณะประเภทที่สอง๓.๑.๑.๓ บริการสาธารณะประเภทที่สาม๓.๑.๒ บริการชุมชน ได้แก่ บริการที่มีวัตถุประสงค์เพื่อบริการสาธารณะแต่ต้องเป็นประโยชน์ตามความต้องการของชุมชนหรือท้องถิ่นที่รับบริการ๓.๑.๓ บริการทางธุรกิจ ได้แก่บริการที่มีวัตถุประสงค์เพื่อแสวงหากำไรในทางธุรกิจ แบ่งเป็นสามประเภทดังนี้๓.๑.๓.๑ บริการทางธุรกิจระดับชาติ๓.๑.๓.๒ บริการทางธุรกิจระดับภูมิภาค๓.๑.๓.๓ บริการทางธุรกิจระดับท้องถิ่นทั้งนี้วัตถุประสงค์ของประเภทบริการให้เป็นไปตามภาคผนวกแนบท้ายประกาศนี้๓.๒การให้บริการกระจายเสียงหรือโทรทัศน์ที่ไม่ใช้คลื่นความถี่ซึ่งไม่ต้องขอรับการจัดสรรคลื่นความถี่ให้เป็นไปตามที่คณะกรรมการประกาศกำหนดข้อ ๓/๑[๒] การให้บริการแบบประยุกต์ มีดังนี้๓/๑.๑ การให้บริการข้อมูลโดยการเผยแพร่ข้อมูลที่มีวัตถุประสงค์ในเชิงพาณิชย์ ไม่ว่าทางตรงหรือทางอ้อม๓/๑.๒ การให้บริการสื่อประสมโดยการนำโครงข่ายกระจายเสียงหรือโทรทัศน์ไปแสวงหาผลประโยชน์อื่นใดที่นอกเหนือจากการให้บริการกระจายเสียงหรือโทรทัศน์๓/๑.๓ การสำรวจความนิยมในกิจการกระจายเสียงหรือโทรทัศน์โดยมีวัตถุประสงค์เพื่อประโยชน์ในการกำหนดอัตราค่าโฆษณาในกิจการกระจายเสียงหรือโทรทัศน์ข้อ ๔คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติอาจกำหนดลักษณะและประเภทของกิจการกระจายเสียงและกิจการโทรทัศน์ เพิ่มเติมได้ข้อ ๕ผู้ใดประสงค์จะประกอบกิจการกระจายเสียงหรือกิจการโทรทัศน์ตามลักษณะและประเภทที่กำหนดไว้ในประกาศนี้ต้องได้รับใบอนุญาตจากคณะกรรมการการขอรับใบอนุญาตประกอบกิจการกระจายเสียงหรือกิจการโทรทัศน์ให้เป็นไปตามหลักเกณฑ์ที่คณะกรรมการประกาศกำหนดข้อ ๖[๓]ประกาศนี้ให้มีผลใช้บังคับนับถัดจากวันที่ประกาศในราชกิจจานุเบกษาเป็นต้นไปประกาศณ วันที่ ๔ กรกฎาคม พ.ศ. ๒๕๕๕พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ [เอกสารแนบท้าย]๑. ภาคผนวกวัตถุประสงค์ของประเภทกิจการกระจายเสียงหรือกิจการโทรทัศน์ซึ่งต้องขอรับการจัดสรรคลื่นความถี่ตามกฎหมายว่าด้วยการจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม(ดูข้อมูลจากภาพกฎหมาย) ประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องกำหนดลักษณะและประเภทของกิจการกระจายเสียงและกิจการโทรทัศน์ (ฉบับที่ ๒) พ.ศ. ๒๕๕๗[๔] ปณตภร/ผู้จัดทำ๑๑ มิถุนายน๒๕๕๗ชุติมา/ปรับปรุง๒๒มกราคม ๒๕๖๑[๑] ข้อ ๑ นิยามคำว่า การให้บริการแบบประยุกต์ แก้ไขเพิ่มเติมโดยประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง กำหนดลักษณะและประเภทของกิจการกระจายเสียงและกิจการโทรทัศน์(ฉบับที่ ๒) พ.ศ. ๒๕๕๗[๒] ข้อ ๓/๑ เพิ่มโดยประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่อง กำหนดลักษณะและประเภทของกิจการกระจายเสียงและกิจการโทรทัศน์(ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๒๙/ตอนพิเศษ ๑๑๖ ง/หน้า ๒๕/๒๐ กรกฎาคม ๒๕๕๕[๔] ราชกิจจานุเบกษา เล่ม๑๓๑/ตอนพิเศษ ๗๑ ง/หน้า ๖๙/๒๙ เมษายน ๒๕๕๗